Sekumpulan Orang Gila

**Sekumpulan Orang Gila** (atau **S.O.G.**), merupakan sebuah kumpulan rock Malaysia yang berasal dari Batu Caves, Selangor. Mereka memilih untuk membawa rentak *post-hardcore* dan simfoni sebagai konsep utama dalam penghasilan melodi lagu mereka. S.O.G. dibarisi 2 orang adik beradik kembar, iaitu Raja Nazrin Shah (vokalis, gitaris) dan Raja Nazmin Shah (pemain dram). Kumpulan ini telah mengeluarkan 4 album penuh, antaranya *Bahtera* (2014), *Dermaga* (2018), *Second Voyage* (2021) dan satu album EP, iaitu *Civilization Is On Trial* (2013).

## Sejarah

### Tahun-tahun terawal (2005–2009)
S.O.G. bermula pada pertengahan tahun 2005, di mana anggotanya terdiri daripada tiga orang ahli iaitu Nazmin, Nazrin, dan Razali yang pada masa itu mereka benar-benar bersemangat untuk membentuk sebuah band. Dengan itu, mereka memutuskan untuk membentuk sebuah band rock dengan nama *Sound Of Genocide* (Bunyi Genosid), dan mereka menjadikan kugiran Amerika, System of a Down sebagai inspirasi terbesar mereka pada waktu itu. Mereka mula bermain dengan lebih serius ketika awal tahun 2008 dan ketika itu jugalah Mel, Sam dan Acap turut menyertai untuk memantapkan lagi band ini. Setelah berbincang sesama mereka, mereka telah bersetuju untuk menukar nama demi kebaikan sendiri untuk terus berkarya dengan lebih bebas. Tetapi, dalam masa yang sama, mereka ingin mengekalkan akronim S.O.G. lalu membawa kepada pemilihan nama baharu *Sekumpulan Orang Gila*, hasil idea daripada Nazmin.

Kemudian, mereka terus mengorak langkah dengan melancarkan demo cakera padat pertama mereka yang telah dirakam pada akhir tahun 2008. Demo tersebut mengandungi 10 buah lagu, dan disebarkan secara percuma kepada mereka yang berminat.

### ''Civilization Is On Trial'' (2013)

Album ini telah meledakkan nama Sekumpulan Orang Gila sebagai sebuah kumpulan *post-hardcore* yang terkenal di Malaysia. Album tersebut diterbitkan pada awal tahun 2013. Album ini telah memuatkan lapan buah lagu, yakni dua lagu instrumental, empat lagu bahasa Inggeris dan dua lagu berbahasa Melayu. Salah sebuah lagu di dalam album ini, *Satu Melayu*, telah menjadi perhatian pengkritik muzik tanah air, dan lagu ini juga telah membawa nama mereka ke dalam sorotan orang ramai.

### ''Bahtera'' (2014)

Selepas hampir 10 tahun ditubuhkan, S.O.G. tampil dengan album penuh sulung yang berjudul *Bahtera*. Dalam album ini, mereka mengetengahkan kepelbagaian gaya muzik dalam album ini termasuklah mencampur aduk bunyian muzik metal bersama muzik tradisional Melayu sehingga disebut orang ramai sebagai "Nusantara-Core". Sebaliknya, ia diadun dan digubah dengan pelbagai gaya dari segi teknik vokal dan gaya muziknya. Dalam sesetengah lagu, Riko dan Nazrin menampilkan vokal *growl* tetapi diadun dengan muzik metal moden. Pada masa sama, S.O.G. tidak meninggalkan elemen muzik tradisional Melayu dengan bunyian biola dan gendang seperti dalam lagu *Restu*. Malah, kebanyakan lirik lagunya juga berunsur kemelayuan. Malah, mereka turut berkerjasama dengan Dato' M. Nasir sebagai penulis lirik bagi lagu *Sumpah Pendekar*. Selain *Restu* dan *Sumpah Pendekar*, album ini turut memuatkan lagu-lagu *Garisan Sartan*, *Amat Mudah Untuk Hanyut Dibawa Arus*, *Mati*, *Hantu*, *Kitalah Juara*, *Kau Sempurna*, *Misteri Bertari*, *Warta Lama*, *Sebelum Pergi Aku Ingin Kembali*, *Saudara Sahabat*, *Hentikan* dan *Bahtera*. Dalam tempoh penghayatan album ini, S.O.G. melakukan siri jelajah mereka, termasuk di negara jiran. Mereka memulakan siri ini dengan nama "Jelajah Bahtera" pada penghujung tahun 2014 di sembilan bandar utama Semenanjung Malaysia. Pada tahun 2015, mereka melakukan siri "Kembara Indonesia" yang melibatkan enam kota di Jawa dan Sumatera. Pada tahun 2016, album Bahtera telah dinobatkan sebagai *Kulit Album Terbaik* dalam Anugerah Industri Muzik ke-22.

Lagu mereka berjudul "Kitalah Juara" diambil dari album ini memenangi perak dalam Festival Media Dunia di Jerman melalui video promo Liga Super Malaysia 2015 menerusi Media Prima.

### ''Dermaga'' (2018)

Selepas hampir empat tahun, S.O.G. kembali dengan album terbaru, *Dermaga*. Merek terkenal dengan dua sisi bunyi muzik, iaitu keras dan lembut. Album ini menunjukkan sisi mereka yang lebih keras dan jika di album Bahtera, sudah biasa dengan lagu *Hentikan* dan *Mati*, *Dermaga* merupakan gabungan kedua-dua lagu tersebut dengan sedikit penambahbaikkan. Dari segi instrumental, ia seakan-akan mengandungi riff *metalcore* yang dimainkan di latar belakang lagu. Walau bagaimanapun, bunyi *metalcore* itu tidak mempengaruhi gaya *post-hardcore* S.O.G.. Unsur *metalcore* tersebut hanyalah sebagai penambah perisa kepada lagu ini. Album *Dermaga* lebih mengetengahkan jeritan Riko, termasuk Nazrin di bahagian korus yang kedengaran agak kasar.

### ''Second Voyage'', kejayaan di AJL, KUDRAT dan pengurangan ahli (2021-kini)

*Second Voyage* dilancarkan pada tahun 2021, tiga tahun selepas *Dermaga* di mana album tersebut dirakan sepenuhnya di Paris dengan menggunakan duit simpanan sendiri. Mereka memasang impian untuk menjelajah ke Eropah, Amerika dan Asia.

S.O.G. dalam penampilan pertama mereka di Anugerah Juara Lagu, mengejutkan semua orang apabila lagu mereka, "Pelukan Angkasa" bersama Shila Amzah memenangi tempat pertama pada edisi ke-36 anugerah berprestij tersebut. Mereka pada mulanya tidak menyangka bahawa mereka akan memasuki anugerah tersebut walaupun itu hanyalah sebuah gurauan. Mereka juga mengatakan bahawa mereka tidak tunduk akan desakan komersial serta anggap AJL sebagai tempat menaikkan populariti.

Selepas kejayaan tersebut, S.O.G. diberi kepercayaan berkolaborasi dengan Naim Daniel, pelakon siri ** yang turut bertindak sebagai penyanyi untuk bersama menghasilkan "KUDRAT" untuk runut bunyi siri drama tersebut. Mereka turut memberikan sokongan untuk Naim menubuhkan *band* sendiri.

Walaubagaimamanapun, empat ahli mereka mengumumkan perpisahan daripada S.O.G. (Riko Agus, Amsyar Saiful, Abdul Qayyum dan MK Ridzuan) setelah sedekad bersama. Ini dibuat menerusi satu muat naik di Instagram Qayyum dengan meulis bahawa mereka akan bergerak ke arah lebih baik. Riko turut memuat naik gambar sama di Instagramnya. Raja Nazrin bagaimanapun optimis bahawa mereka akan jadi lebih bagus dari sebelumnya.

## Ahli-ahli
### Ahli terkini
* Raja Nazrin Shah – vokal, gitar, pemain flut (2005–kini)
* Raja Nazmin Shah – dram (2013–kini), gitar (2005–2013)
* Buck Hakimi – bes (2023–kini)

### Bekas ahli
* Asyraff Fuad – vokal (2009–2013)
* Samsul Hairi – vokal (2006–2010)
* Muhd Muzzammil – bass (2005–2012)
* Muhd Razali – dram (2005–2012)
* Nazhar Roslan – papan kekunci (2009–2011)
* Riko Agus – vokal/bes (2013–2023)
* Amsyar Saiful – gitar (2013–2023)
* Abdul Qayyum Rahim – pemain bes (2013–2023)
* M.K. Ridzuan – keyboard, pemain seruling, gendang (2019–2023)

### Ahli pemuzik undangan
* Hakimi (Patriots) – bes (2013–2023)
*Shafiq Irfan (Influx) – gitar (2013–2018)
*Zariq Zaidi (As You See) – gitar (2014–2016)
* Rain (Cycryptic) – gitar (2018–kini)



## Diskografi
* *Civilization Is On Trial* (2013) (*EP*)
* *Bahtera* (2014)
* *Dermaga* (2018)
* *Second Voyage* (2021)

### Videografi

## Konsert-konsert
* Jelajah Dermaga (2018)
* Jelajah Bahtera (2014–2015)
* Kembara Indonesia (2015)
*Crown The Empire SEA Tour (2018) (*sokongan)*
*Reimaginasi (2023)

## Anugerah dan pencalonan
### Anugerah Industri Muzik

### VIMA Music Awards

### Anugerah Juara Lagu ke-36

### Gempak Most Wanted Awards

## Rujukan

## Pautan luar
* Sambutan RTW semakin dingin? - Utusan Malaysia 
* Sekumpulan Orang Gila
* Gambar Sekumpulan Orang Gila